Minecraft

"Minecraft" on aastal 2011 loodud liivakastistiilis arvutimäng. Mängu arendab ettevõte Mojang Studios.

Mängu alfaversioon avaldati 17. mail 2009 ja beetaversioon 20. detsembril 2010. Mängu esimene lõppversioon lasti välja 18. novembril 2011 ning seda on sellest ajast Java Editioni näol edasi arendatud. Alates 31. juulist 2017 kannab nime "Minecraft" endise Pocket Editioni edasiarendus, mis töötab platvormidel Windows 10, Android, iOS, Xbox One, Gear VR, Apple TV, Fire TV, Nintendo Switch.

"Minecrafti" maailm koosneb plokkidest, mida saab valmistada, hävitada ja liigutada. Mängus on ka kindel süžeeliin, mille järgimisel saab mängija täita väljakutseid. "Minecrafti" mängimiseks arvutil on kolm võimalust: Windows, Mac ja Linux platvormidel saab mängida vaid versiooni Java Edition ning operatsioonisüsteemis Windows 10 ka lisaks versiooni Bedrock Edition. Mõlemad versioonid on tasulised ning ostetakse eraldi.

Maailmades on nii kahjutuid elukaid – tekivad päeval, on mängijatele kahjutud, saab tappa toiduks ja muuks otstarbeks, kui ka koletisi, kes tekivad öösel ja kujutavad endast mängijale ohtu.

Maailm koosneb 16×16×256 suurustest kamakatest. Maailma piirideks on ligikaudu 30 miljonit plokki (maailmapiir koordinaatidel ±29,999,984) ning piire saab käskudega vähendada.

Kuigi "Minecraft" on põhiliselt liivakastimäng, on selles ka seiklusmängu elemente. Peale Pealmaailma saab vastavate portaalide kaudu mängija liikuda ka dimensioonidesse Nether ja End. Endi jõudmisel on mängija eesmärgiks enderdraakoni tapmine, mille järel kuvatakse tiitreid ning kuulutatakse mäng "lõppenuks". Samas, nagu tiitrites olev luuletus vihjab, ei ole mängija piiratud mängu süžeeliiniga, vaid peab ise oma tegevuste üle otsustama.

3. aprilli 2019 seisuga on "Minecraft: Java Editioni" ostnud üle 30 miljoni inimese.

"Minecraft" on saanud väga kiitvad hinnangud. Kriitikute arvamusi koguvatest ja koondavatest veebisaitidest andis GameRankings talle 15 arvustuse põhjal 94,17% ja Metacritic 27 arvustuse põhjal 94/100 . Mõnedki üksikväljaanded on talle andnud maksimaalse võimaliku hinde. Nii 2010. kui 2011. aasta parimate mängude valimisel nimetati "Minecraft" paljude auhindade kandidaadiks. Igal aastal toimub ka suurüritus "Minecon", kus tulevad kokku tuntud "Minecrafti" mängijad.

Maailmad

Pealmaailm (The Overworld) – kõige tavalisem maailm, kus tekib mängija. Seal leidub maake – rauda, kulda, sütt, teemante ja smaragde.

Nether (The Nether) – põrgut kujutav maailm, kus on palju laavat ja netherrack'i (punane munakivi meenutav plokk).

End (The End) – pime maailm, kus elavad endermanid. Seal tuleb tappa enderdraakon. Endi kaugemas osas asuvad ka Endilinnad, kus varitsevad šulkerid.

Mängurežiimid

Ellujäämine (Survival) – režiim, mis keskendub ellujäämisele ja koletistega võitlemisele. Mängija sünnib tühja seljakotiga ning peab endale materjale koguma.

Loominguline (Creative) – režiim, mis keskendub ehitamisele. Selles režiimis on piiramatud ressursid ning koletised ei kujuta endast mängijale ohtu.

Halastamatu (Hardcore) – sarnaneb ellujäämisrežiimiga, aga kui mängija saab surma, antakse talle võimalus maailma kustutada või alustada samasuguses maailmas uuesti. Raskusastmeks on alati raske ning seda ei saa muuta.

Vaatlemine (Spectator) – režiim, kus mängija saab lennata läbi plokkide ning kehastuda erinevateks olemiteks, sealhulgas teised mängijad.

Elukad

Passiivsed elukad 
Mehhiko tömpsuu (Axolotl) 
Nahkhiir (Bat) – elukas, kes lendab ringi pimedates koobastes. Ta on ohutu ning mängija ei saa tema tapmisel midagi.
Kana (Chicken) – elukas, keda tappes saavad mängijad sulgi ja kanaliha. Kui toita kahte kana seemetega, siis nad paarituvad ja sünnib tibu.
Tursk (Cod)
Lehm (Cow) – elukas, keda tappes saavad mängijad veiseliha ja nahka. Kahele lehmale heina andes nad paarituvad ja sünnib vasikas.
Rebane (Fox)
Hõõgkalmaar (Glow Squid)
Kits (Goat)
Mooshroom – Punast või pruuni seent meenutav lehm, kes kannab ka oma seljal seeni. Mängijad saavad neilt tapmisel veiseliha ja nahka, kääridega lõigates seeni ja ämbriga piima. Kausiga paremklõpsates saab punaselt mooshroomilt seenehautist, pruunilt kahtlast hautist.
Panda
Siga (Pig) – elukas, keda tappes võib saada 1–3 sealiha. Temaga on võimalik ratsutada, kasutades selleks sadulat ja porgandit pulga otsas. Kahele seale porgandit andes nad paarituvad ja sünnib põrsas.
Küülik (Rabbit) – elukas, keda tappes saab mängija küülikuliha, kui küülikul on punased silmad on tegu tapjajänesega, mis tähendab, et ta on ohtlik.
 Lammas (Sheep) – elukas, keda tappes saab mängija 1 villaplokki ning 1-2 lambaliha, kääridega pügades 2–3 villaplokki. Kui kahte lammast toita heinaga, siis nad paarituvad ja sünnib lambatall.
Luukerehobune (Skeleton Horse)
Lõhe (Salmon) – jõgedes elav piklik punane kala.
 Kalmaar (Squid) – jões elavad tumesinised loomad, keda tappes võib saada tindikotte.
 Tatsaja (Strider) - Netheris elav elukas.
Kilpkonn (Turtle) - elukas, keda tappes tekkib merihein. Kahte kilpkonna meriheinaga toites nad paarituvad ja tekivad kilpkonna munad, mis 4-5 päeva pärast kooruvad.
Troopiline kala (Tropical Fish)
 Külaelanik (Villager) – elukad, kes elavad maailma genereeritud külades. Külaelanikel on kindel amet. Külaelanikega saab asju vahetada, vahetuskaubas on kasutusel smaragdid, kas siis küsitava esemena või tasuga. Ööseks lähevad nad oma majadesse, et varjuda zombide eest. Kui lüüa külaelaniku külas on raud goolem, hakkab raudgolem külaelaniku lööjat lööma.
Uitav kaupleja (Wandering Trader) - elukas, kellega saab asju vahetada, kui lüüa kauplejat hakkavad ta laamad ta lööjat sülitama (mis teevad lööjale kahju).

Neutraalsed elukad (Neutral Mobs)
Mesilane (Bee) - elukas, kelle tarust saab mett, aga mesilast lüües tuleb selle mesilasega samas tarus elavad mesilased lööjat nõelama.
Kerakala (Pufferfish) - elukas, keda lüües muutub ta mürgiseks, sellele, kes talle vastu läheb.
Delfiin (Dolphin)
Jääkaru (Polar Bear) - elukas, kes elab polaaraladel ja tuleb mängijat ründama, kui teda või ta poega lüüakse.
 Koopaämblik (Cave Spider) – koletis, kes kujutab endast sinise nahaga väikest ämblikku. Nad elavad mahajäetud kaevandustes. Nad on võimelised mängijat mürgitama, mistõttu on nendega kohtumine ohtlik. Mängijad saavad neilt samu asju, mida tavalisteltki ämblikelt.
 Enderman – lillade silmadega pikk must koletis, kes ründab mängijat siis, kui viimane talle otsa vaatab. Nad on võimelised teleportima ning plokke ühest kohast teise viima. Mängijad saavad neilt enderipärle. Eriti rohkelt tekib neid Endis, kuid harva ka Pealmaailmas ja Netheris. Nad ei põle päevavalgel ning vesi teeb neile haiget.
 Piglin   - nad ründavad kõiki mängijaid kes ei kanna kuldrüü ühte osa ja nendega saab kulla peale kaubelda, elavad ainult Netheris.
Ämblik (Spider) – koletis, kes on öösel või pimedas vaenulik, aga päevavalgel neutraalne, st et ta on ohutu seni, kuni mängija teda ründab. Mängijad saavad neilt tappes nööri ja ämblikusilma. Nad on võimelised nägema mängijat läbi plokkide.
 Zombistunud piglin (Zombified Piglin) – koletis, kes elab Netheris. Kui ühte zombistunud piglinit lüüa, hakkavad kõik lähedal olevad zombistunud piglinid lööjat tapma. Neil on kuldmõõgad ja mängijad saavad nende suremisel roiskunud liha ja kullakamakaid.

Vaenulikud elukad (Hostile Mobs)
Lõõm (Blaze) – põlev koletis, kes elab Netheris. Ta tulistab väikseid tulepalle. Mängijad saavad neilt lõõmavardaid.
Kanaratsanik (Chicken Jockey) – kaksikkoletis, beebizombi kes ratsutab kana seljas, kusjuures zombi suudab kana ise juhtida.
Creeper – klassikaline koletis, kes mängijat kohates plahvatab. Plahvatus hävitab läheduses olevaid plokke ning võib ka mängija tappa. Erinevalt zombidest ja luukeredest ei põle creeperid päevavalgel.
Uppunu (Drowned) – merepõhjas tekkiv zombi-sarnane elukas, kes võib vahetevahel kolmharki käes hoida, millega ta saab mängijat juba kaugelt rünnata. Tavaliselt kaitsevad nad veealuseid varemeid.
Vanemkaitsja (Elder Guardian)
Endermiit (Endermite) - elukad, kes on mängijatele, kui ka endermanidele kahjulikud.
Ilmutaja (Evoker) - mõisates elav elukas, kes saab pahandajaid ja maa alt ilmuvaid kihvasid esile kutsuda.
Ghast – suur valge koletis, kes elab Netheris. Need suured lendavad koletised tulistavad mängijat tulepallidega, mis plahvatades võivad ka plokke hävitada. Neid saab tappa ainult vibuga lastes või tulepalle tagasi lüües, kuni ta sellega pihta saab.
Kaitsja (Guardian) – Ookeani templites tekkiv ühesilmne koletis, kes ründab nii mängijaid kui ka kalmaare oma silmast välja tuleva laseriga.
Kuivik (Husk)
Hoglin - Elab ainult nether dimensioonis ja tapmisel annab 1-3 sealiha.
Magmakuup (Magma Cube) – limusega sarnanev koletis, kes elab Netheris.
Fantoom (Phantom) – lendav koletis, kes ründab öösiti rohkem kui kolm päeva magamata olnud mängijaid. Päevavalguse käes nad põlevad.
Rüüstaja (Pillager) – reidide ajal tekkiv halli nahaga külaelanikuga sarnanev koletis, kes ründab ammuga nii mängijaid kui ka külaelanike. Tema tapmise korral on väike võimalus et ta võib maha pillata oma katkise ammu.
Laastaja (Ravager)
Šulker (Shulker) – koletis, kes näeb välja nagu lilla plokk. Kui ta sind ründab, tõuseb ta ülemine pool üles ja ta laseb laenguid, mis tõstavad su õhku. Nad elavad Endis.
Majasoomukas (Silverfish) – väikesed koletised, kes tekivad vaid parasiitsete kivitelliste lõhkumisel või tekitajaplokist.
Luukere (Skeleton) – koletis, kes laseb sind nooltega. Nad põlevad päevavalgel, kuid otsivad varju, kui võimalik. Mängijad saavad nende suremisel enamasti nooli ja konte.
Luukere-hoburatsanik (Skeleton Horseman)
Lima (Slime) – koletis, kes ründab mängijat hüpetega. Haavamisel jagunevad nad neljaks väiksemaks elukaks, väikseimal suurusel surevad. Mängijad saavad neilt limapalle.
Ämblikuratsanik (Spider Jockey) – kaksikkoletis, ämblik, kes kannab enda seljas ka luukeret.
Eksleja (Stray)
Pahandaja (Vex) - ilmutaja poolt välja kutsutav elukas.
Õigustaja (Vindicator) - mõisas elav elukas.
Nõid (Witch) – külaelanikuga sarnanev musta mütsiga ja lilla jopega elukas, kes tekivad öösel koos teiste koletistega või nõiamajades maailma genereerimisel. Nad viskavad mängijaid kahjustavate võlujookidega.
 Wither-luukere (Wither Skeleton) – pikk must luukere, kes elab Nether-kindlustes. Erinevalt tavalistest luukeredest on neil vibu asemel mõõk. Nad võivad mängijat müurgitada. 
Zoglin
Zombi (Zombie) – koletis, kes meenutab rohelise nahaga mängijat. Zombid ründavad mängijat öösel või pimedas koopas, kuna päevavalgus põletab neid. Mängijad saavad nende suremisel roiskunud liha.
Zombi-külaelanik (Zombie Villager) - zombihammustuse poolt tekkinud külaelanik, keda on võimalik terveks ravida.
Warden - uue 1.19 uuenduse uusim kõige tugevam koletis, tema ligidal peab olema kohutavalt vaikne, elab ainult iidsetes linnades maa all.

Kodustatavad elukad (Tamable Mobs)
Kass (Cat) – loom, kes elutseb naturaalselt vaid külades. Neid saab kalaga kodustada. Kodustatud kasside kaelarihmu saab erinevate värvidega värvida.
Eesel (Donkey) – hobusest veidi väiksem loom, kellele saab mängija panna selga kirstu.
Hobune (Horse) – elukas, kellega saab mängija ratsutada. Et mängija ta endale saaks, peab ta ronima talle selga senikaua, kuni ta enam ei peruta. Et hobune oleks juhitav, peab mängija ta selga panema sadula.
Laama (Llama) – mägedes elutsev loom, kes sülitab oma ründajate pihta kergelt vigastavaid süljekuule. Kui laama kodustada, saab mängija tema seljas oma vara kanda. Laama seljas mängija aga ratsutada ei saa.
Muul (Mule) – hobuse ja eesli paaritumisel sündiv loom.
Otselot (Ocelot) – elukas, kes elab džunglis. Nad hirmutavad creepereid. Nende kodustamise tagajärjel tekivad kassid.
Papagoi (Parrot) – Džunglites elutsev lind, kes imiteerib peenikesel häälel lähedalt kostnud elukate hääli. Kui papagoi seemnetega kodustada, saab mängija lindu oma õlal kanda. Papagoisid saab seemnetega paaritada.
Kaupleja laama (Trader Llama)
 Hunt (Wolf) – tegelased, kes elavad metsades ja taigades. Nad muutuvad agressiivseks mängija rünnaku puhul. Kui mängija annab talle konte, saavad nad tema koerteks ning tapavad elukaid, keda mängija lööb.

Kasulikud elukad (Utility Mobs)
 Raudgolem (Iron Golem) – saab ehitada neljast T-tähe kujuliselt asetatud rauaplokist, võivad ka tekkida vastavate tingimustega küladesse.
 Lumegolem (Snow Golem) – saab ehitada kahest lumeplokist ja ühest nikerdatud kõrvitsast.

Bossid (Bosses)
Enderdraakon (Ender Dragon) – suur must draakon, kes elab Endis. Enne tema hävitamist tuleb hävitada endikristallid, mis tervendavad draakonit.
Wither – kolme peaga wither-luukere meenutav boss, keda peab mängija ise "ehitama", asetades T-kujuliselt hingeliiva ja 3 witheri pealuud.
 Alates versioonist 1.19 ka Warden

Mitteloomulikud elukad (Unused mobs) 
 Hiiglane (Giant)
 Trikitaja (Illusioner)
 Tapjajänes (Killer Bunny)
 Zombihobune (Zombie Horse)

Platvormid

Java Edition 
Originaalväljalase, mille esimene versioon avaldati 17. mail 2009 nimega "Minecraft". Saadaval Windowsile, Macile ja Linuxile.

Bedrock Edition 
Ametlik üldnimi "Minecraft" on uusversioon Pocket Editionist, mis ühendab alates 2017. aasta 20. septembrist "Minecrafti" mobiili- ja konsooliversioonid. Saadaval platvormidele Windows 10, Android, iOS, Xbox One, PlayStation 4, Nintendo Switch, Fire OS, Fire TV, Windows Mobile, Gear VR. Varem toetati ka platvorme Apple TV ning Windows Phone.

Legacy Console Edition 
Üldnimetus versioonidele, mille arendas 4J Studios konsoolidele Xbox 360, Xbox One, PlayStation 3, PlayStation 4, PlayStation Vita, Wii U, Nintendo Switch. Alates 20. septembrist 2017 said endise Xbox One Edition omanikud tasuta alla laadida versiooni Bedrock Edition; sama toimus ka Nintendo Switch Editioni kasutajatele alates 21. juunist 2018 ning PlayStation 4 kasutajatele 10. detsembrist 2019. Tasuta uusversiooni pakutakse vanemate versioonide toe lõppemise tõttu.

Education Edition 
Bedrock Editionil põhinev versioon akadeemiliseks kasutuseks, mida arendavad Mojang Studios ja Microsoft Studios. See on saadaval platvormidele Windows 10, Mac OSX El Capitan ja iPad (iOS 9+).

Viited

Kirjandus
Mojang Studios, kirjutanud Stephanie Milton koostöös Paul Soarese ja Jordan Maroniga, "Minecraft. Esimene käsiraamat", tõlkinud Sander Vahter, Egmont Estonia, 2013, ISBN 9789949167111
Mojang Studios, Nick Farwell (CNB Minecraft), "Minecraft. Ehituskäsiraamat", tõlkinud Sander Vahter, Egmont Estonia, 2014, ISBN 9789949167753

Välislingid
"Minecrafti" ametlik veebileht
Minecraft Wiki (inglise keeles)

2009. aasta videomängud